Առաջատար տասնյակի 3-րդ և 5-րդ տեղերում են հայտնվել երկու սոցիալական կայքեր: Երրորդ տեղում է Armenia-Online.Ru նախագիծը (այցելությունների քանակը` 672 865), իսկ 5-րդ տեղում է Hayland.am սոցիալական ցանցը (այցելությունների քանակը` 350 524): Armenia-Online.Ru կայքում փետրվարի վերջի դրությամբ գրանցվածների քանակը 47 205 է, իսկ Hayland.am-ում` 81 013: Սույն նախագծերի այցելությունների, էջերի դիտումների և գրանցված անձանց քանակների համեմատությունից պարզ է դառնում, որ Armenia-Online.Ru կայքում գրանցվածները շատ ավելի ակտիվորեն են օգտվում սույն ինտերնետային նախագծից: Այստեղ պետք է նշել նաև, որ Hayland.am-ում անձնական էջ ստեղծելուց հետո արդեն անհնար է այն հեռացնել (համենայն դեպս կայքից օգտվողներին հնարավորություն չի տրվում հեռացնել իրենց էջերը): Չափազանց հաճելի է, որ հայկական սոցիալական ցանցերը բավական պահանջարկ են վայելում, սակայն, միևնույն ժամանակ, սույն նախագծերը, իհարկե, չեն կարող մրցակցել Odnoklassniki.ru, Vkontakte.ru և Facebook.com համաշխարհային և ռուսական առաջատար սոցիալական ցանցերի հետ, որտեղ գրանցված հայերի քանակը մի քանի տասնյակ անգամ գերազանցում է Armenia-Online.Ru և Hayland.am գրանցվածների քանակը: